**SREDNJA ŠKOLA „AUGUST ŠENOA“ GAREŠNICA**

KLASA: 112-01/25-01/21

URBROJ: 2123/01-23-01-25-2

Garešnica, 31. srpnja 2025. godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/12., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.), Pravilnika o pomoćnicima u nastavi i stručnim komunikacijskim posrednicima („Narodne novine“, br. 85/24.) i Pravilnika o radu Srednje škole „August Šenoa“ Garešnica (KLASA: 011-03/23-02/2, URBROJ: 2123/01-23-04-23-5 od 7. srpnja 2023. godine i KLASA: 011-03/24-02/5, URBROJ: 2123/01-23-04-24-4 od 29. kolovoza 2024. godine), u sklopu projekta "Uz potporu sve je moguće, faza VII", program Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama - faza VII. koji se financira iz Europskog socijalnog fonda plus, u sklopu Programa Učinkoviti ljudski potencijali 2021. – 2027., Srednja škola „August Šenoa“ Garešnica, Kolodvorska 6, 43280 Garešnica, zastupana po ravnatelju Robertu Kelečiću, dipl. oec., objavljuje

**NATJEČAJ**

**za zapošljavanje osoba za obavljanje poslova pomoćnika/icu u nastavi**

**BROJ TRAŽENIH OSOBA**: 3 pomoćnika/ice u nastavi, nepuno radno vrijeme od 35 do 36 sati tjedno

**MJESTO RADA**: Garešnica

**VRSTA UGOVORA**: Ugovor o radu na određeno vrijeme za školsku godinu 2025./2026.

**PRIJEVOZ**: Djelomično

**POSEBNI UVJETI:** Kandidati koji se prijavljuju na natječaj, uz opći uvjet za zasnivanje radnog odnosa, u skladu s općim propisima o radu, trebaju ispunjavati i posebne uvjete u skladu s člankom 105. i 106. Zakona o odgoju i obrazovanju u osnovnoj i srednjoj školi i člankom 21. i 23. Zakona o osobnoj asistenciji („Narodne novine“, broj 71/23.) i to:

- punoljetnost,

- poznavanje hrvatskog jezika i latiničnog pisma,

- zdravstvena sposobnost,

- završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a (kvalifikacije stečene završetkom srednjoškolskog obrazovanja u trajanju od četiri ili više godina),

- da kandidat/kinja nije pravomoćno osuđen/a za kaznena djela, odnosno da protiv kandidat/kinja nije pokrenut kazneni postupak za djela sukladno članku 106. Zakona o odgoju i obrazovanju u osnovnoj i srednjoj školi i članka 23. Zakona o osobnoj asistenciji te da kandidatu/kandidatkinji nije pravomoćno izrečena prekršajnopravna sankcija za nasilje u obitelji.

* Iznimno, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi ako je završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane Zakonom o osobnoj asistenciji.
* Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a (kvalifikacije stečene završetkom srednjoškolskog obrazovanja u trajanju od tri ili dužem od tri, a kraćem od četiri godine) i ima završen program obrazovanja odraslih (osposobljavanja) za pomoćnika u nastavi, ako na području Bjelovarsko-bilogorske županije nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području Bjelovarsko-bilogorske županije nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Na natječaj se mogu ravnopravno javiti kandidati oba spola.

**OPIS POSLOVA:** Poslovi pomoćnika u nastavi su potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba (samo u slučaju nepostojanja adekvatne medicinske/njegovateljske pomoći za obavljanje tih potreba), potpora u obavljanju školskih aktivnosti i zadataka, suradnja s nastavnicima i stručnim suradnicima te vršnjacima učenika u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu i poslovi prema zaduženju ravnatelja Škole nakon završetka nastavne godine (dopunski nastavni rad, popravni ili predmetni ispit odnosno razredni ispit, praktična nastava tijekom ljeta, stručna praksa, stručno usavršavanje i drugi poslovi).

**PRIJAVA NA NATJEČAJ:** Uz **vlastoručno potpisnu prijavu na natječaj** kandidati/kinje trebaju priložiti:

1. životopis,
2. dokaz o državljanstvu (neovjerena preslika),
3. dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi),
4. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi i članku 23. Zakona o osobnoj asistenciji izdan za vrijeme trajanja natječaja,
5. dokaz o završenom programu obrazovanja odraslih (osposobljavanja) za pomoćnika u nastavi.

U prijavi na natječaj potrebno je obavezno navesti adresu stanovanja, kontakt broj mobitela i elektronsku poštu (e-mail).

Uz prijavu na natječaj nije potrebno dostavljati original (izvornik) dokumenata, jer se natječajna dokumentacija ne vraća. Izabrani kandidati/kinja dužan/na je prije sklapanja ugovora o radu dostaviti školskoj ustanovi original dokumentaciju kao i original potvrdu o nekažnjavanju izdanu na dan sklapanja ugovora.

Rok za podnošenje prijava je osam (8) dana računajući od dana objave natječaja na mrežnim stranicama Hrvatskog zavoda za zapošljavanje. Prijave se podnose osobno, poštom ili putem e-maila s naznakom „**ZA NATJEČAJ – POMOĆNIK U NASTAVI**“ na adresu:

**Srednja škola „August Šenoa“ Garešnica, Kolodvorska 6, 43280 Garešnica**

odnosno e-mail adresu: **ssasenoa@ss-asenoa.hr**

Kandidati koji se prijavljuju na natječaj, a ostvaruju pravo prednosti pri zapošljavanju po posebnim propisima, dužni su u prijavi na natječaj pozvati se na to pravo, te priložiti sve dokaze o ispunjavanju uvjeta natječaja i dokaze o pravu na prednost pri zapošljavanju. Kandidati koji se pozivaju na pravo prednosti imaju prednost u odnosu na ostale kandidate samo pod jednakim uvjetima.

Kandidati koji se na temelju posebnih propisa pozivaju na pravo prednosti pri zapošljavanju, dužni su, osim dokaza o ispunjavanju svih uvjeta iz natječaja, priložiti i sve dokaze koje posebni propisi propisuju za ostvarivanje navedenog prava i to sukladno:

* članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21 i 156/23):
* dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a navedeni su na internetskoj stranici <https://branitelji.gov.hr/zaposlavanje-843/843> ili <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>
* ako je kandidat bio zaposlen, dokaz o tome na koji mu je način prestao zadnji radni odnos;
* članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19):
* dokaz iz kojeg je vidljivo spomenuto pravo,
* ako je kandidat bio zaposlen, dokaz o tome na koji mu je način prestao zadnji radni odnos,
* dokaz o tome da prilikom ranijih zapošljavanja nije koristio pravo prednosti iz ovog zakona;
* članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20):
* dokaz o utvrđenom invaliditetu,
* ako je kandidat bio zaposlen, dokaz o tome na koji mu je način prestao zadnji radni odnos;
* članku 48. Zakona o civilnim stradalnicima iz Domovinskog rata („Narodne novine“, broj 84/21):
* dokaze iz članka 49. stavka 1. Zakona o civilnim stradalnicima iz Domovinskog rata, a navedeni su na internetskoj stranici <https://branitelji.gov.hr/zaposlavanje-843/843> ili <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>
* ako je kandidat bio zaposlen, dokaz o tome na koji mu je način prestao zadnji radni odnos.

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti obaviješteni putem e-maila ili telefonskim putem.

S pomoćnikom/icom u nastavi, školska ustanova sklopit će pisani ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Natječaj će se objaviti na mrežnim stranicama Srednje škole „August Šenoa“ Garešnica <https://ss-asenoa-garesnica.skole.hr/natjecaji/oglasi-za-posao/> u rubrici „Natječaji“ i na oglasnoj ploči Srednje škole „August Šenoa“ Garešnica, te mrežnoj stranici i oglasnoj ploči Hrvatskog zavoda za zapošljavanje.

Podnošenjem prijave na natječaj kandidat je suglasan s načinom prikupljanja i obrade njegovih osobnih podataka. Osobni podaci kandidata prikupljaju se i obrađuju isključivo radi provođenja natječajnog postupka sukladno odredbama Opće uredbe (EU) 2016/79 o zaštiti osobnih podataka i Zakona o provedbi Opće uredbe o zaštiti podataka („Narodne novine“, broj 42/18). Obrada uključuje i objavu informacija o osobnom imenu i zvanju izabranog kandidata.

O rezultatu natječaja kandidati će biti obaviješteni putem Obavijesti o izboru kandidata na mrežnoj stranice Srednje škole „August Šenoa“ Garešnica:<https://ss-asenoa-garesnica.skole.hr/natjecaji/oglasi-za-posao/> u roku 8 dana od dana.

RAVNATELJ:

Robert Kelečić, dipl. oec., v.r.